  Виталий Пронин Наркоманъёс нырысь ик 3 толэзь йӧнатӥсько шаерысьтымы наркологической диспансерын, собере 5 толэзь — Реабилитацияя элькун центрын.Югдурез утёнъя министерстволэн сайтысьтызНаркотикъёсын нюръяськонъя толэзь мынон вакытэ югдурез утён удысын ужасьёс вуылӥзы Православной реабилитационной центре. МВД-ысь наркотикъёсын нюръяськонъя ёзэзлэн кивалтӥсез Светлана Потапова сяна, ужрадэ пыриськизы «Ӟеч сюлэм» огазеяськонлэн кивалтӥсез Алексей Артемьев но следж-хоккеен шудонъя «Удмуртия» командаысь вратарь Владимир Каманцев. Та центрын эмъясько судлэн пуктэмезъя. Наркоманъёс нырысь ик 3 толэзь йӧнатӥсько шаерысьтымы наркологической диспансерын, собере 5 толэзь — Реабилитацияя элькун центрын. Та центрын соос таза улыны, ужаны дышетско, юристъёслэсь, психологъёслэсь но эмъясьёслэсь юрттэт басьто, духовникъёсын кенешо. Центр 15 муртлы чакламын, та вакытэ отын йӧнатӥське 20 аресысен 44 аресозь 7 мурт. Центрын улонзы часэн-минутэн лыдъямын: матысь ӵыжы-выжыосынызы адскыло, пищеблоказы нянь пыжыны дышетско, вань на мугор кыдатон залзы но вӧсяськон комнатазы. Шуге-леке шедем муртъёс азьын аслэсьтыз улон учыръёссэ вераз паралимпиец Владимир Каманцев. Чечняын со юн сӧсырмиз, вӧсь луэмзэ йырез усыкмытӥсь суретъёсын буйгатыны кутскиз ни вал. Ярано, дыраз визьмасьёс шедизы но, Владимир Каманцев шонер сюрес вылэ султыны кужым шедьтӥз, йӧнатӥськиз Санкт-Петербургысь реабилитацияя центрын. Светлана Потапова верамъя, наркотик вӧлмытӥсьёслэн но йырез усыкмытӥсь суретъёстэк улыны быгатӥсьтэмъёслэн лыдзы йылэ, нош реабилитация юрттэ адямиослы ӟеч сюрес вылэ султыны. Валентина Емельянова Теги: ужпум югдур  